Kõrgelt hinnatud Alsace piirkonna tootja, kes teeb veini enda 28ha valduses olevate veiniaedade marjadest. Vanimad aiad pärinevad juba 9. sajandist ja 1612. aastal rajasid veiniaedade naabrusesse kaputsiini mungad kloostri. Veinimaja nimi viitab ojale, mis jookseb läbi kunagise kloostri, nüüdse monopol seisuses veiniaia - Clos des Capucins. Peale Prantsuse revolutsiooni valdus natsionaliseeriti ja selle ostis riigioksjonilt Faller perekond, kelle omanduses on veinimaja ka tänapäeval. 2005. aastast orgaanilise ja bio-dünaamilise sertifikaadiga veinitootja. Värvilt keskmisest intensiivsem, kuldse helgiga säravkollane. Aroomis on intensiivselt floraalne ja veidi parfüümne. Tunda roosiõli, kuivavatud ingverit ja sidrunheina, üleküpsenud troopilisi puuvilju, mangot, küpseid tsitrusvilju ja kuivatatud tsitruskoore eeterlike õlisid. Maitse on poolkuiv, keskmisest täidlasem ja tugeva puuviljase struktuuriga. Tunda troopilisi puuvilju, mangot ja küpseid kollaseid õunu ja magusaid tsitrusvilju koos köömnetega. Järelmaitse on pikk, puuviljane ja veidi ürdiselt tsitruseline. Viinamarjad on kasvanud 5ha suuruses Clos des Capucins veiniaias, vein kääritatakse metsiku pärmiga vanades suurtes neutraalsetes tammevaatides ja ei arene tammevaadis.
#000007